**KÄSUNDUSLEPING nr 2024\_7-2/…..**

Kuupäev digiallkirjast

**Tartu Vallavalitsus**, registrikoodiga 75006486, aadressiga Haava tn 6, Kõrveküla alevik, Tartu vald, mida esindab vallavanem Jarno Laur (edaspidi: **käsundiandja**), ja

**………………**, registrikoodiga …………………., aadressiga ……………………, mida esindab ……………………….. (edaspidi: **käsundisaaja**),

edaspidi viidatud ka kui pool või ühiselt kui pooled, sõlmisid lepingu alljärgnevas:

# Lepingu objekt

## Lepinguga kohustub käsundisaaja täitma järgmist käsundit (edaspidi: teenused):

## Tartu Vallavalitsuse hoone põhiprojektile ekspertiisi teostamine vastavalt ………. esitatud hinnapäringule, lähteülesandele ja käsundisaaja poolt ……. esitatud pakkumusele. Teenuse osutamise aeg: lepingu sõlmimisest kuni 31.05.24.

## Käsundisaaja kohustub osutama teenuseid lepingus toodud mahus ja tähtaegadel ning käsundiandja kohustub maksma käsundisaajale lepingus sätestatud tasu.

## Oma tegevuses juhindub käsundisaaja kehtivatest õigusaktidest ja lepingust.

# Käsundiandja õigused ja kohustused

## Käsundiandja kohustub:

### tasuma käsundisaajale nõuetekohaselt teostatud teenuse eest tasu vastavalt lepingus sätestatud tingimustele;

### üle andma hiljemalt 5 kalendripäeva jooksul arvates lepingu sõlmimisest käsundisaajale teenuste osutamiseks vajalikud dokumendid digitaalselt;

### teavitama käsundisaajat nii lepingu sõlmimisel kui ka lepingu täitmise käigus asjaoludest, mis mõjutavad või võivad mõjutada teenuste osutamist käsundisaaja poolt;

### andma käsundisaajale kirjalikult taasesitatavas vormis juhiseid teenuste osutamiseks, kui käsundisaaja neid nõutab;

### juhul, kui pooled on selles eraldi kirjalikult kokku leppinud, hüvitama käsundisaajale teenuste osutamisega seotud vajalikud kulud.

## Käsundiandjal on õigus:

### saada mõistliku aja jooksul käsundisaajalt informatsiooni teenuste osutamise käigu kohta vastavalt käsundiandja poolt esitatud taotlusele;

### anda käsundisaajale vajadusel lepingu täitmise käigus täiendavaid ja/või täpsustavaid juhiseid teenuste osutamise kohta.

# Käsundisaaja õigused ja kohustused

## Käsundisaaja kohustub:

### osutama käsundiandjale teenuseid isiklikult ja/või oma töötajate kaudu;

### omama vastavat pädevust Teenuse osutamiseks;

### Teenuste osutamisel lähtuma eelkõige käsundiandja poolt edastatud informatsioonist või dokumentidest ning oma erialastest teadmistest;

### teavitama viivitamatult käsundiandjat asjaoludest, mis mõjutavad või võivad mõjutada oluliselt kokkulepitud teenuste osutamist või sunnivad käsundisaajat saadud juhistest kõrvale kalduma või võivad ajendada käsundiandjat muutma teenuste osutamiseks antud juhiseid;

### teavitama viivitamatult käsundiandjat asjaoludest, mis võivad põhjustada huvide konflikti käsundiandja ja käsundisaaja vahel, eelkõige juhul, kui käsundisaaja on käsundi täitmiseks tehtava tehingu teiseks pooleks või teise poole esindajaks;

### Lepingu lõppemisel viivitamatult tagastama käsundiandjale tema poolt käsundisaajale teenuste osutamiseks üleantud ja lepingu täitmise käigus loodud dokumendid. Juhul, kui käsundisaaja on teenuste osutamisel teinud tehinguid, kohustub käsundisaaja üle andma käsundiandjale ka nimetatud tehinguid puudutavad dokumendid.

## Käsundisaajal on õigus:

### määrata kindlaks teenuste osutamise kord ja viis, arvestades käsundiandja juhiseid;

### saada teenuste osutamise eest lepingus kokkulepitud tasu.

# Teenuste vastuvõtmine

## Teenuste vastuvõtmine ja üleandmine toimub poolte poolt allkirjastatava teenuste üleandmise-vastuvõtmise akti alusel. Üleandmise-vastuvõtmise akt peab sisaldama vähemalt osutatud teenuse sisu kirjeldust, mahtu ning tasumisele kuuluvat summat.

* 1. Pretensioonid ja puudused osutatud teenuse kohta märgitakse üleandmise-vastuvõtmise akti.

## Käsundiandjal on õigus keelduda teenuste vastuvõtmisest ning üleandmise-vastuvõtmise aktile allakirjutamisest juhul, kui teenus ei vasta lepingus või õigusaktis sätestatule.

# Käsundisaaja tasu ja kulude kandmine

* 1. Teenuste nõuetekohase osutamise eest tasub käsundiandja käsundisaajale **…………………** **eurot**, millele lisandub/ei lisandu käibemaks seadusega sätestatud määras *(*edaspidi: **tasu**).

## Käsundiandja on kohustatud käsundisaajale tasu maksma käsundisaaja poolt esitatava e-arve alusel **21** päeva jooksul arve käsundiandjale esitamisest arvates.

## Tasu hõlmab kõiki teenuste osutamisega seotud käsundisaaja kulusid, olenemata kulude tekkimise ajast. Lisaks tasule võib käsundisaaja nõuda üksnes nende dokumentaalselt tõestatud kulude hüvitamist, milles pooled on eelnevalt kirjalikult kokku leppinud.

## Kui käsundiandja on lepingust tulenevad kohustused kohaselt täitnud, kuid käsundisaaja ütleb lepingu erakorraliselt üles enne teenuste osutamise lõpuleviimist, on käsundisaaja õigustatud nõudma tasu ülesütlemise hetkeks osutatud ja käsundiandjale lepingu kohaselt üleantud teenuste eest, välja arvatud, kui üleantud teenuseid ei saa iseseisvalt kasutada ilma osutamata jäänud teenuste osaga.

# Vastutus

## Kui käsundisaaja on tekitanud oma kohustuste täitmata jätmise või mittenõuetekohase täitmisega kahju käsundiandjale või kolmandale isikule, kannab käsundisaaja käsundiandjale või kolmandale isikule tekitatud kahju eest täielikku vastutust ja hüvitab käsundiandjale tekitatud kahju või kolmanda isiku nõudega seoses kantud kulutused ja kahju.

## Kui käsundisaaja ei täida lepingust tulenevat põhikohustust teenuseid osutada, siis on käsundiandjal õigus keelduda tasu maksmisest.

# Konfidentsiaalsus

## Lepingut, selle tingimusi ning lepingu täitmise käigus saadavat informatsiooni teise poole või lepingu sisu kohta hoiavad pooled konfidentsiaalsena. Sellise informatsiooni avaldamine toimub ainult poolte kirjalikul kokkuleppel.

## Konfidentsiaalsuskohustus kehtib tähtajatult. Lepingus sätestatud konfidentsiaalsuskohustuse rikkumisel kohustub käsundisaaja tasuma käsundiandjale lepingu igakordsel rikkumisel leppetrahvi summas [*summa*] eurot ja hüvitama kahjud, mida leppetrahv ei kata.

* 1. Käsundiandja saladus ei ole andmed, mis on avalikult või õigustatud huvi korral kättesaadavad muudest allikatest või avaliku teabe seaduses sätestatud korras.

## Käsundisaajal pole saladuse hoidmise kohustust, kui tal on asjaolude avalikustamiseks käsundiandja vähemalt kirjalikult taasesitamist võimaldavas vormis antud luba.

# Lepingu kehtivus

## Leping jõustub selle allakirjutamisel.

## Leping kehtib kuni poolte poolt kõigi oma kohustuste täitmiseni, eelkõige kuni teenuste osutamise lõpuleviimiseni käsundisaaja poolt, väljaarvatud punkt 7, mis kehtib tähtajatult olenemata lepingu lõppemisest.

* 1. Poolte lepingust tulenevad õigused ja kohustused lähevad üle ja on siduvad poolte õigusjärglastele.

# Poolte kontaktid

## Käsundiandja esindaja: Jarno Laur, tel +372 5167879, e-post [jarno.laur@tartuvald.ee](mailto:jarno.laur@tartuvald.ee)

## Käsundisaaja esindaja: ……………, tel +372 …………………, e-post …………………….

# Muud tingimused

## Lepingu muutmine toimub poolte kirjalikul kokkuleppel ja kooskõlas Eesti Vabariigis kehtivate õigusaktidega.

## Lepingust tulenevad või sellega seotud vaidlused püüavad pooled lahendada läbirääkimiste teel. Kui vaidlust ei õnnestu lahendada poolte läbirääkimiste teel, on pooltel õigus pöörduda vaidluse lahendamiseks maakohtusse vastavalt Eesti Vabariigis kehtivatele õigusaktidele.

* 1. Pooltele edastatavad teated peavad olema kirjalikus vormis. Teated loetakse nõuetekohaselt esitatuks või teatavaks tehtuks, kui need on esitatud kirjalikult.
  2. Leping on koostatud elektrooniliselt ja allkirjastatud digitaalallkirjaga, mis loetakse vastavalt tsiviilseadustiku üldosa seaduse § 80 võrdseks allkirjastamise kirjaliku vormiga. Lepingu sõlmimise kuupäevaks on hilisema allkirja andmise kuupäev.

**Käsundiandja: Käsundisaaja:**

Tartu Vallavalitsus ………………………

*/allkirjastatud digitaalselt/ /allkirjastatud digitaalselt/*