**Ekspertiisi lähteülesanne ja ekspertiisi tegija ülesanded:**

1. Eksperdi ülesandeks on projekti ekspertiisi tegemine ning hankija nõustamine ja ettepanekute esitamine.
2. Projekti ekspertiisi tegija peab muu hulgas kontrollima:
   1. Projekti vastavust energiaauditi eesmärgile.;
   2. Projekti vastavust kehtivatele seadustele, projekteerimise ja ehitusnormidele ning standarditele (mittevastavused ja erisused välja tuua);
   3. Vastavust päästeameti, tervisekaitse jt vastavate ametkondade nõuetele (mittevastavused ja erisused välja tuua).
   4. Projekti vastavust nii vormilt kui sisult projekti staadiumile, sh projektis sisalduvate jooniste, kirjelduste, lahenduste, spetsifikatsioonide piisav detailsus;
   5. Ehitustööde kvaliteedinõuete olemasolu ja piisavust;
   6. Kas projekti materjalide, konstruktsioonide ja varustuse kvaliteedile esitatavad nõuded on piisava detailsusega lahti kirjutatud;
   7. Tööde teostamiseks üksikasjaliste juhiste olemasolu ja nende piisavust;
   8. Projekti vastavust projekteerimise lähteülesandele (projekteerimise hankedokumentide tehnilises kirjelduses antule) – mittevastavused ja erisused välja tuua;
   9. Projekti vastavust projekteerimise lähteülesandele energiatõhususe osas (projekteerimise hankedokumentide tehnilises kirjelduses antule) – mittevastavused ja erisused välja tuua;
   10. Kas projekt on terviklik ning ei esine lahendamata osasid; projekti vastuolud seletuskirjade, jooniste ja spetsifikatsioonide vahel, vastuolud ja puudused eri jooniste vahel, vastuolud ja puudused projekti erinevate osade vahel.
   11. Projekti muid olulisi lahendusi, kirjeldusi.
3. Ekspertiisi aruanne peab sisaldama vähemalt, kuid mitte ainult:
   1. Üldist hinnangut projekti kvaliteedile (ebaoluliste kirjavigade parandamine ei ole töö eesmärk);
   2. Detailset hinnangut nõuetele vastavuse kohta (iga nõudele vastavuse kohta eraldi) ning alljärgnevaid hinnanguid:

* hinnang energiatõhususe osas (mittevastavused ja erisused välja tuua);
* hinnang projekteeritud konstruktsioonide kandevõimele, stabiilsusele ja jäikusele;
* hinnang projekti osade omavahelise kokkusobivuse kohta;
* hinnang kütte, ventilatsiooni- ja jahutussüsteemide lahenduste kohta;
* hinnang ehitusmaterjalide sobivusele, vastupidavusele, kulumisele ja vandaalikindlusele (mittevastavused ja erisused välja tuua);
* hinnang võimalike projekti vastuolude ja puuduste osas (välja tuua vastuolud ja puudused projekti osade kaupa);
* hinnang projekti arusaadavuse ja loetavuse osas, sh hinnang, kas projekt on üheselt mõistetav ning kõik kavandatud ehitustööd ja projektlahendused on üheselt loetavad ja arusaadavad.
  1. Avastatud mittevastavuste kirjeldust koos viidetega konkreetsetele lähteülesande tingimustele või projekteerimise normidele ja standarditele;
  2. Ettepanekuid puuduste kõrvaldamiseks ja projekti parandamiseks;
  3. Kokkuvõtet, milles peab olema kirjeldatud, kas projekt vastab kvaliteedilt ja koguselt põhiprojekti staadiumile; kas projekt vastab tellija lähteülesande tingimustele.

1. Peale projekti kontrollimist ja ekspertiisi märkuste esitamist hankijale edastab hankija need projekteerimistööde teostajale, kes peab hiljemalt 10 tööpäeva jooksul andma selgitused ja vastused, viima sisse täiendused ja parandused või esitama vastuväited. Kui projektdokumentatsioon ei vasta nõuetele ja vajab muutmist ja/või täiendamist, siis teostab projektide ekspertiisi tegija projekteerija poolt korrigeeritud projekti järelkontrolli(d), kuni projekti nõuetele vastavuse saavutamiseni.
2. Projektide ekspertiisi tulemusena koostatakse projekti ekspertiisi aruanne ning antakse Tellijale üle digitaalselt.